યુનિકૉર્ન આઇલાઇનર લુક માટે તમે તમારી પસંદના કોઈ પણ રંગનું લિક્વિડ આઇલાઇનર વાપરી શકો છો. સૌથી પહેલાં તમારી પસંદના આ રંગની મદદથી ઉપર જણાવ્યું છે તેમ કૅટ આઇઝ બનાવો, પરંતુ એના અંતને છેક તમારી આઇબ્રો સુધી ખેંચી જાઓ. હવે આ રંગ સાથે મેળ ખાય એવા તમારી પસંદના કોઈ બીજા રંગથી પહેલા આઇલાઇનર પર દોરડા જેવી ડિઝાઇન બનાવો. છેલ્લે આંખની પાંપણનું વૉલ્યુમ વધારવા મસ્કારા લગાડો. તમે ઇચ્છો તો આંખની ઉપરની બાજુએ એક રંગનું અને નીચેની બાજુએ બીજા રંગનું આઇલાઇનર લગાડી માત્ર આંખના અંતથી લઈને આઇબ્રો સુધીના ભાગમાં જ આવી ડિઝાઇન પણ બનાવી શકો છો એટલું જ નહીં, થોડી સર્જનશક્તિ વાપરી તમે બે કરતાં વધુ રંગોનો ઉપયોગ પણ આ ટ્રેન્ડમાં કરી શકો છો. પરંતુ યાદ રાખો, એકસાથે પાંચથી વધુ રંગ વાપરવા જશો તો દેખાવ વધુપડતો ભડકાઉ થઈ જશે અને લુકની આખી મજા મરી જશે. તેથી ઍટ લીસ્ટ શરૂઆતમાં તો ઓછામાં ઓછા રંગોનો ઉપયોગ કરી પહેલાં આ ટ્રેન્ડમાં મહારત હાંસલ કરવાનો પ્રયત્ન કરવો જ વધુ હિતાવહ છે.